stanford-oval/wikipedia huggingface dataset:
Sampo Axelsson

| Sampo Axelsson> Henkilötiedot |
| --- | --- |
Syntynyt: 1976
Ammatti:  DJ, musiikkituottaja, radiotoimittaja
Muusikko
Taiteilijanimi:  DJ Anonymous
Tyylilajit:  hip hop, soul, funk, boogie
  [ Muokkaa Wikidatassa ] [ ohje ]  
Sampo Axelsson (taiteilijanimeltään DJ Anonymous, s. 1976) on helsinkiläinen DJ, jonka alaa ovat rytmimusiikin eri osa-alueet, kuten hip hop, soul, funk ja boogie. 1990-luvulla Axelsson järjesti yhdessä Didier Selinin eli DJ Didierin kanssa hip hop -klubi Worldwidea. He tekivät yhdessä myös Supersessio-ohjelmaa Radiomafiassa vuosina 1997–2002. Vuodesta 2001 Axelsson on toiminut Radio Helsingin Tyylit takaisin -ohjelman DJ:nä ja on myös osakkaana Helsingissä sijaitsevassa levykauppa Lifesaverissa.
DJ Anonymous on julkaissut useita mixtapeja vuodesta 1995 alkaen. Hänen mixtapeillaan ovat vierailleet mm. Ceebrolisticsin Pijall, Iwere ja Celes, joka tunnetaan nykyään paremmin nimellä Davo.
Aiheesta muualla

DJ's Delight - DJ Anonymouksen kotisivut (Arkistoitu – Internet Archive)
Lifesaver
Sirkka Liukko

Sirkka Liukko (o.s. Reingoldt, 10. lokakuuta 1917 – 30. elokuuta 2013) oli suomalainen yleisurheilija. Hän edusti uransa aikana Tiutisen Pyrintöä ja Kotkan Kiriä.
Liukko voitti korkeushypyn Suomen-mestaruuden 1947 tuloksella 140 cm. Hän sai samana vuonna SM-pronssia 80 metrin aitajuoksussa. Seuraavana vuonna hän saavutti korkeudessa SM-pronssia.
Liukon ennätys 80 metrin aitajuoksussa on 13,4 (1947), korkeushypyssä 150 (1948) ja pituushypyssä 513 (1948).
Seven Kingdoms

Seven Kingdoms (ennen Angelisc Enterprises) on pieni englantilainen levy-yhtiö, joka perustettiin 2005. Yhtiön omistavat veljekset Athelstan ja Wulfstan, jotka ovat Forefather yhtyeen jäsenet.
Levy-yhtiö on julkaissut kaksi albumia:
Thronar -yhtyeen For Death & Glory (2005)
Hellveto -yhtyeen Stos
Aiheesta muualla

Levy-yhtiön kotisivut
Seinäjoen yliopistokeskus

| Seinäjoen yliopistokeskus |
| --- | --- |
 Yliopistokeskus sijaitsee Framin C-rakennuksessa (vasemmalla).
 engl. University Consortium of Seinäjoki 
Perustettu:  1981
Budjetti:  6 milj.
Henkilökunta:  80
Sijainti:  Seinäjoki,  Suomi
Osoite:  Kampusranta 9 C  60320 Seinäjoki
Yhteistyö:   Helsingin yliopisto  Taideyliopisto  Tampereen yliopisto  Turun yliopisto  Vaasan yliopisto 
Sivusto:  www.ucs.fi
Seinäjoen yliopistokeskus (engl. University Consortium of Seinäjoki) sijaitsee Seinäjoella ja on yksi kuudesta Suomen yliopistokeskuksesta. Seinäjoen yliopistokeskuksen muodostavat neljä kumppaniyliopistoa: Tampereen yliopisto, Helsingin yliopisto, Taideyliopiston Sibelius-Akatemia, Vaasan yliopisto sekä Turun yliopiston elintarvikekehityksen tutkimusryhmä. Seinäjoen yliopistokeskuksessa toimii 25 tutkimusryhmää ja muodostaa yhteensä 80 asiantuntijan yhteisön. Seinäjoen yliopistokeskuksessa on 20 professuuria ja yliopistokeskus kouluttaa noin 2500 opiskelijaa vuosittain. Yliopistokeskuksen kautta on suoritettu noin 250 maisteritutkintoa. Yliopistokeskuksen vuosittainen budjetti on noin 6 miljoonaa euroa.
Seinäjoen yliopistokeskuksen tutkimustoiminta keskittyy neljälle painoalalle: agrobiotalous sekä kestävät ruokaratkaisut, älykkäät ja energiatehokkaat järjestelmät, hyvinvointi ja luovuus sekä yrittäjyys ja kasvu. Painoaloja johtavat professorit. Tämän lisäksi yliopistokeskus tuottaa jatkuvan oppimisen palveluita.
Yliopistokeskus tarjoaa myös tutkintoon johtavia koulutuspalveluita, avoimen yliopiston opintoja sekä täydennyskoulutusta. Tutkimuksen alalla yliopistokeskus tekee kansainvälistä yhteistyötä painopistealoilla. Yliopistokeskuksella on kansainvälisiä yhteistyökumppaneita etenkin Euroopassa.
Historia

Yliopistotoiminta Seinäjoella alkoi vuonna 1981, kun Tampereen yliopisto aloitti kaupungissa täydennyskoulutuksen, perusti alueellisen kehittämisen tutkimusyksikön sekä lääketieteen ja hoitotieteen laitokset. Helsingin yliopisto perusti vuonna 1988 Ruralia-instituutin, jolla on toimintaa Seinäjoen lisäksi myös Mikkelissä. Sibelius-Akatemia aloitti vuonna 1991 täydennyskoulutuksen ja kansanmusiikkikoulutuksen. Vuonna 2008 Seinäjoen yliopistokeskuksessa käynnistettiin Sibelius-Akatemian ja Tampereen yliopiston yhteistyönä 2,5-vuotinen aikuiskoulutusohjelma, populaari- ja kansanmusiikin maisterikoulutus. Vaasan yliopisto aloitti Seinäjoen yliopistokeskuksessa vuonna 1998 johtamisen, markkinoinnin ja tuotannon laitostensa osalta. Tampereen teknillinen yliopisto perusti Seinäjoen yliopistokeskukseen vuonna 2002 yksikön, jossa toimivat lääketieteellisen tekniikan, materiaaliopin, rakennetekniikan, konstruktiotekniikan ja elektroniikan laitokset.
Seinäjoen yliopistokeskus on osa Etelä-Pohjanmaan korkeakouluverkosto Epanetiä, jonka painopistealoja ovat informaatioteknologia, liiketoimintaosaaminen,  materiaalit ja elintarvikkeet sekä alueet ja hyvinvointi.
Aiheesta muualla

Viralliset sivut
Silvano Beltrametti (laskettelurinne)

| Piste Silvano Beltrametti |
| --- | --- |
Paikkakunta::  Vaz/Obervaz ja Churwalden, Sveitsi
Talviurheilukeskus:: Skigebiet ArosaLenzerheide
Vuori:: Parpaner Rothorn
Rinneluokitus:: Musta
Yläasema:: 2 283 m
Ala-asema:: 1 502 m
Korkeusero:: 781 m
Hissi
Hissi:: Heimberg, Motta
Tyyppi:: 4-hengen tuolihissi, 6-hengen tuolihissi
Kapasiteetti:: 1 800 henkilöä/h
Ala-asema:: 1 502 m
Väliasema:: 2 006 m–1 996 m
Yläasema:: 2 283 m
Miehet
Syöksylasku
Lähtö:: 2 257 m
Maali:: 1 560 m
Korkeusero:: 697 m
Pituus:: 2 300 m
Maksimijyrkkyys:: 65,9 %
Keskijyrkkyys:: 30,3 %
1. MC-kilpailu:: 10.3.2005
Super-G
Lähtö:: 2 120 m
Maali:: 1 560 m
Korkeusero:: 560 m
Pituus:: 1 485 m
Maksimijyrkkyys:: 65,9 %
Keskijyrkkyys:: 37,7 %
1. MC-kilpailu:: 11.3.2005
Suurpujottelu
Lähtö:: 1 932 m
Maali:: 1 532 m
Korkeusero:: 400 m
Maksimijyrkkyys:: 73,3 %
1. MC-kilpailu:: 12.3.2005
Pujottelu
Lähtö:: 1 750 m
Maali:: 1 532 m
Korkeusero:: 218 m
Maksimijyrkkyys:: 73,4 %
1. MC-kilpailu:: 13.3.2005
Naiset
Syöksylasku
Lähtö:: 2 257 m
Maali:: 1 560 m
Korkeusero:: 697 m
Pituus:: 2 300 m
Maksimijyrkkyys:: 65,9 %
Keskijyrkkyys:: 30,3 %
1. MC-kilpailu:: 11.3.1995
Super-G
Lähtö:: 2 105 m
Maali:: 1 560 m
Korkeusero:: 545 m
Pituus:: 1 580 m
Maksimijyrkkyys:: 65,9 %
Keskijyrkkyys:: 34,5 %
1. MC-kilpailu:: 25.2.2001
Suurpujottelu
Lähtö:: 1 930 m
Maali:: 1 530 m
Korkeusero:: 400 m
Maksimijyrkkyys:: 73,3 %
1. MC-kilpailu:: 13.3.2005
Pujottelu
Lähtö:: 1 730 m
Maali:: 1 530 m
Korkeusero:: 200 m
Maksimijyrkkyys:: 73,4 %
1. MC-kilpailu:: 12.3.1995
Joukkueparipujottelu
1. MC-kilpailu:: 20.3.2011
Piste Silvano Beltrametti (myös Silvano Beltrametti) on laskettelurinne Lenzerheiden talviurheilukeskuksessa Vaz/Obervazissa ja Churwaldenissa Sveitsissä.
Piste Silvano Beltrametti tunnetaan alppihiihdon maailmancupin kilpailujen isäntäpaikkana, etenkin finaaliviikon järjestäjänä.
Sirkka Lehto

| Sirkka Lehto> Henkilötiedot |
| --- | --- |
Koko nimi:  Salme Sirkka Kyllikki Lehto
Syntynyt: 5. kesäkuuta 1924 Forssa
Kuollut: 26. heinäkuuta 1997 (73 vuotta)
Kansalaisuus:   Suomi
Ammatti:  näyttelijä
Näyttelijä
Aktiivisena:  1951–1989
Merkittävät roolit:  “Leena Rintamäki” Rintamäkeläiset
Aiheesta muualla
IMDb 
Elonet
Sirkka Lehto (5. kesäkuuta 1924 Forssa – 26. heinäkuuta 1997) oli suomalainen näyttelijä, joka esiintyi 1950-luvulla muutamissa elokuvissa. Niitä olivat Pitkäjärveläiset (1951), Yö on pitkä (1952) ja Musta rakkaus (1957). Lehdon tunnetuin roolihahmo oli kuitenkin Leena Rintamäki vuosina 1972–1978 esitetyssä televisiosarjassa Rintamäkeläiset. Rintamäkeläisten jälkeen hän esiintyi televisiosarjoissa Kotirappu ja Terveysasema. Sirkka Lehto kuoli 73-vuotiaana kesällä 1997.
Sin City (täsmennyssivu)

Sin City voi tarkoittaa muun muassa seuraavia:
Sin City, Las Vegasin kaupungin lempinimi
Sin City, Frank Millerin sarjakuva
Sin City, sarjakuvaan perustuva elokuva
”Sin City”, AC/DC:n kappale albumilta Powerage
Sin City, suomalainen erotiikkaliike.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sin City”, voi hakea sivunnimihaulla, laajalla sivunnimihaulla tai tekstihaulla.
Seksuaalisuus

Parittelevia leppäkerttuja.
Seksiakti Kamasutran kuvaamana.
Seksuaalisuus on eläinten, joihin myös ihminen kuuluu,  käyttäytymismuoto, joka aiheuttaa siinä seksuaalisen halun ja ohjaa sitä parittelemaan. Seksuaalisen halun tyydyttäminen tuottaa eläimelle nautintoa silloinkin, kun seksuaalisuus on lajilla synnynnäisesti ohjautuvaa.
Eläimillä

Eläimillä sukupuolista käyttäytymistä esiintyy lähinnä vain silloin kun hedelmöitys on mahdollista, ja eläinten kosiskelu- ja parittelutoiminnot ovat vaistonvaraisia ja kiinteästi lajisidonnaisia. Ihmisten elämässä seksuaalisuudella ja sukupuolisuhteilla on tuntuvasti suurempi merkitys. Ihmisen lisäksi lähin ihmisen sukulainen bonobo sekä delfiini harrastavat seksiä sen nautinnollisuuden vuoksi.
Ihmisellä

WHO:n määritelmän mukaan seksuaalisuus on keskeinen osa ihmisenä olemista koko elämän ajan. Siihen kuuluu sukupuoli, sukupuolinen identiteetti ja roolit, seksuaalinen suuntautuminen, eroottisuus, ilo, läheisyys ja lisääntyminen. Seksuaalisuutta koetaan ja ilmaistaan ajatuksissa, fantasioissa, toiveissa, uskomuksissa, asenteissa, arvoissa, käyttäytymisessä rooleissa ja ihmissuhteissa. Vaikka seksuaalisuus voi sisältää kaikki nämä ulottuvuudet, niitä ei aina koeta tai ilmaista. Seksuaalisuuteen vaikuttavat biologiset, psykologiset, sosiaaliset, taloudelliset, poliittiset, kulttuuriset, eettiset, oikeudelliset, historialliset, uskonnolliset ja hengelliset tekijät.
Aiheesta muualla

Kuvia tai muita tiedostoja aiheesta Seksuaalisuus Wikimedia Commonsissa
Sin Pijama

| ”Sin Pijama” Becky G & Natti Natasha |
| --- | --- | --- |

Singlen tiedot
 Albumilta: Mala Santa
 Julkaistu: 20. huhtikuuta 2018
 Tuottaja(t): Daddy Yankee, Gaby Music, Mau y Ricky, Jon Leone, Camilo Echeverry
 Tyylilaji: reggaeton
 Kesto: 03.08
 Levy-yhtiö: Sony Music Latin
Becky G:n muut singlet
| ”Ya Es Hora” 2018 | ”Sin Pijama” 2018 | ”Don't Go” 2018 |
Natti Natashan muut singlet
| ”El Baño (Remix)” 2018 | ”Sin Pijama” 2018 | ”No Me Acuerdo” 2018 |
Sin Pijama on yhdysvaltalaislaulaja Becky G:n sekä dominikaanilaislaulaja Natti Natashan musiikkikappale. Sen julkaisi Sony Music Latin Becky G:n Mala Santa-debyyttistudioalbumin toisena singlenä 20. huhtikuuta 2018. Kappaleen ovat sanoittaneet Becky G, Natasha, Nate Campany, Kyle Sherear, Rafael Pina, Daddy Yankee, Gaby Music, Mau y Ricky, Jon Leone ja Camilo Echeverry, joista viisi viimeisintä myös tuottivat sen. Kappalelle on toteutettu myös Daniel Duranin ohjaama musiikkivideo, joka julkaistiin singlen julkaisupäivänä.
"Sin Pijama" oli valtava menestys monissa espanjan ja portugalinkielisissä valtioissa, sen päästyä singlelistan kärkeen Boliviassa, Chilessä, El Salvadorissa ja Espanjassa sekä kymmenen parhaan joukkoon Guatemalassa, Hondurasissa, Nicaraguassa, Perussa ja Uruguayssa. Lisäksi se on myynyt Meksikossa kolminkertaista, Espanjassa viisinkertaista ja Yhdysvalloissa jopa kolmentoistakertaista platinaa. Perussa kappale myi kaksinkertaista timanttia. Becky G ja Natasha ovat esittäneet kappaleen livenä MTV Millennial Awardsissa sekä Premios Juventudissa kesällä 2018.
Käännös suomeksi
Sammilanjärvi

| Sammilanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°20′37″N, 25°03′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Vesijakoon 
Järvinumero:  35.784.1.009
Mittaustietoja
Pinnankorkeus:  113,8 m  
Rantaviiva:  1,415 km  
Pinta-ala:  6,339 ha  
Saaria:  ei saaria 
 fiSammilanjärvi 
Sammilanjärvi  on Päijät-Hämeessä Padasjoella Vesijaon kylän lähellä sijaitseva järvi.
Maantietoa

Järven pinta-ala on 6,3 hehtaaria ja se on 550 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 113,8 metriä mpy.
Sin Kim-dan

Sin Kim-dan vuonna 1964.
Sin Kim-dan (kor. 신금단; s. 30. heinäkuuta 1938) oli pohjoiskorealainen juoksija, jonka uran huippuvuodet ajoittuivat 1960-luvulle.
Vuonna 1961 Sinin ilmoitettiin juosseen Pjongjangissa naisten 800 metrillä uuden maailmanennätyksen 2.01,2. Ennätystä ei virallisesti hyväksytty maailmanennätykseksi, sillä Pohjois-Korea ei tuolloin ollut IAAF:n jäsen.
Sinin vuonna 1962 Pohjois-Koreassa juoksema 400 metrin aika 51,9 hyväksyttiin maailmanennätykseksi. Se oli maailman ensimmäinen 52 ja 53 sekunnin alitus. Myöhemmin Sin juoksi matkan ajassa 51,2, mutta sitä ei enää hyväksytty maailmanennätykseksi.
Vuonna 1963 Sin kilpaili Moskovassa, mutta neuvostoliittolaiset juoksijat kiilasivat hänet ja kieltäytyivät myöhemmin kokonaan juoksemasta hänen kanssaan, koska hän muistutti enemmän nuorta miestä kuin naista.
Vuoden 1964 jälkeen Sin katosi kokonaan kansainvälisistä kilpailuista. Syyksi epäiltiin Pohjois-Korean epäonnistunutta projektia koskien Tokion kesäolympialaisia ja niiden yhteyteen liittynyttä pelkoa lääkärintarkastuksesta. Noina aikoina liikkui myös sitkeä huhu, jonka mukaan Sin olisi ennen kisoja Tokiossa oleskellessaan tavannut Etelä-Koreassa eläneen isänsä, joka olisi paljastanut hänet kadonneeksi pojakseen. Todellinen syy siihen, miksei Sin kilpaillut koskaan julkisesti kansainvälisissä huippukilpailuissa, on kuitenkin hämärän peitossa.
Sirpa Ahlroos-Kouko

| Sirpa Ahlroos-Kouko> Henkilötiedot |
| --- | --- |
Syntynyt: 5. marraskuuta 1975 (ikä 48)
Kansalaisuus:   Suomi
Pyöräilijä
Laji:  maatiepyöräily
Rooli:  ajaja
Sirpa Ahlroos-Kouko (s. 5. marraskuuta 1975)  on suomalainen uransa lopettanut maantiepyöräilijä.
Ahlroos-Kouko voitti kultaa maantieajon SM-kilpailuissa vuonna 2000, sekä sijoittui toiseksi vuonna 2001 ja kolmanneksi vuonna 1999.
Sanankoro Djitoumou

| Sanankoro Djitoumou |
| --- | --- |
 Sanankoro Djitoumou
 Koordinaatit: 12°3′18″N, 7°42′22″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Väkiluku (2009):  13 300
Infobox OKVirheellinen NIMI-arvo: 
Sanankoro Djitoumou on maalaiskunta ja sen keskuskylä Koulikoron alueen Katin piirissä Malissa. Se sijaitsee 90 kilometriä Bamakosta etelään. Kunnassa on 13 300 ja kylässä 1 200 asukasta (vuonna 2009).
Sanankoro Djitoumoun kunta rajoittuu lännessä Katin piirin Ouélessébougoun, pohjoisessa Bougoulan ja Tiélén, idässä Sikasson alueen Bougounin piirin Dogon ja etelässä Keleyan kuntiin. Vesistöjä ovat sadekauden jälkeen kuivuvat Kalako, Dianikor Bâ ja Banifing. Kasvillisuus on heinäsavannia.
Kuntaan kuuluu 27 kylää. Asukkaat ovat etupäässä bambaroita. Lisäksi on jonkin verran fulbeja. Uskontoja ovat islam ja katolisuus.
Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit.
Seksuaaliterapia

Seksuaaliterapia on yksilöille ja pareille suunnattu terapeuttinen kuntoutus- ja hoitomuoto. Seksuaaliterapiassa tutkitaan ja selvitetään ongelmiksi muodostuneita asioita, kuten toiminnallisia häiriöitä, nautintoon ja kommunikointiin liittyviä pulmia, sekä kriisejä, traumoja ja riippuvuuksia yhdessä terapeutin kanssa.
Menetelmät ja teoria

Nykyaikainen seksuaaliterapia yhdistää usein psykoterapeuttisia ja lääketieteellisiä tekniikoita transformatiivisesti, pyrkien ymmärtämään seksuaalisten ongelmien psykologisia, biologisia ja muita osa-alueita vuorovaikutteisella keskustelulla sekä tarvittaessa esimerkiksi lääkehoidon avulla. Seksuaaliterapeutit voivat käyttää hoidon apuna myös muuan muassa mielikuvaharjoituksia, kehollisia harjoitteita, sekä rentoutumismenetelmiä, mutta seksuaaliterapia ei sisällä fyysistä koskettamista terapeutin ja asiakkaan välillä.
Terapiasuhteen kesto vaihtelee, mutta tyypillisesti hoitosuhde on lyhytkestoista, vaihdellen muutamasta tapaamiskerrasta pariin kuukauteen. Seksuaaliterapia voi joskus vaatia tuekseen myös erikoislääkäreiden osallistumista, koska esimerkiksi haluttomuuden tai erektiohäiriön taustalla voi olla myös somaattinen tai psykogeeninen perusta, eli esimerkiksi verenkiertohäiriö tai psyykkiset suorituspaineet.
Osana terapiaa tai erillään siitä on usein myös seksuaalineuvonta, sillä suurin osa Suomessa toimivista seksuaaliterapeuteista on myös koulutettuja seksuaalineuvojia.
Seksuaaliterapeutiksi kouluttautuvat tarvitsevat aina jonkin pohjakoulutuksen, usein fysioterapia- tai seksuaalineuvojakoulutuksen.
Seksuaaliterapeutin nimike ei ole suojattu, mutta seksuaaliterapeutti voi hakea saa suojakseen Nordic Association for Clinical Sexology (NACS) -järjestön auktorisointia Suomen seksologisen seuran kautta. Tällöin nimikkeeksi tulee erityistason seksuaaliterapeutti.
Menetelmät ja teoria > Asiakasryhmät ja oireet

Seksuaaliterapiakäynneillä keskitytään ensisijaisesti asiakkaiden oireisiin pikemminkin kuin taustalla oleviin psykodynaamisiin konflikteihin, esimerkiksi masennukseen tai ahdistukseen. Näihin oireisiin kuuluvat esimerkiksi seksuaalisen kiinnostuksen tai kiihottumisen puute, kivulias seksi, viivästynyt tai ennenaikainen siemensyöksy, erektiohäiriöt, ei-toivotut seksuaaliset fetissit, seksuaalinen riippuvuus, päätyypillisten seksuaalisten kiinnostuksen kohteiden (parafilioiden) aiheuttamien ongelmien käsitteleminen, sukupuolidysforia, yliaktiivinen libido tai hyperseksuaalisuus, seksuaalisesta hyväksikäytöstä, kuten raiskauksesta tai seksuaalisesta häirinnästä toipuminen, sekä myös ikääntymiseen, sairauteen tai vammaisuuteen liittyvät seksuaaliset ongelmat. Seksuaaliterapiaan voi hakeutua kuka tahansa täysi-ikäinen. Seksuaaliterapia ei ole KELA-korvattua kuntoutusta.
Historia

Seksuaaliterapialla on pitkät juuret eri kulttuureiden piireissä ympäri maailman, ja sitä on harjoitettu esimerkiksi muinaisessa Intiassa, Kiinassa, Kreikassa ja Roomassa. Seksuaaliterapian piiriin on kuulunut monenlaisia perinteitä ja hoitoja esimerkiksi ohjeiden, loitsujen, anafrodisiakkien tai afrodisiakkien ja tantrisen joogan muodossa. 1800-luvulla ja 1900-luvun alkupuolella Euroopassa ja Pohjois-Amerikassa suuri osa seksuaaliterapiasta ja seksuaaliongelmien keskustelusta rajoittui tieteelliseen keskusteluun.
1900-luvun alussa seksologit kuten Henry Havelock Ellis ja Alfred Kinsey, alkoivat tehdä uraauurtavaa, kiistanalaista tutkimusta ihmisen seksuaalisuudesta. 1950-luvulla seksuaaliterapiassa oli kysymys niinsanotusta "seksuaalisen ilmaisun hallinnasta" ja silloin poikkeavana pidetyn käyttäytymisen, kuten homoseksuaalisuuden tai liiallisen seksuaalisuuden, tukahduttamisesta. Vuosisadan puolivälissä seksuaaliterapia alkoi sisältää myös pariterapiaa ja esimerkiksi aistiharjoituksia, joita muun muassa Masters ja Johnson (tutkijatiimi William H. Masters ja Virginia E. Johnson) edistivät tutkimuksellaan. Tohtori Helen Singer Kaplan muokkasi joitain Mastersin ja Johnsonin ideoita omaan avohoitotyöhönsä, ja sisällytti siihen myös psykodynaamista terapiaa. Molemmat integroivat käyttöönsä myös kognitiivisen käyttäytymisterapian.
1980-luvun puolivälissä seksuaaliterapia medikalisoitui, ja se keskittyi pitkän aikaa ensisijaisesti miesten seksuaaliseen toimintahäiriöön. 1990-luku toi penikseen ruiskeet ja lääkkeet kuten Viagran, sekä masennuslääkkeiden markkinoinnin niiden siemensyöksyä viivästyttävien sivuvaikutusten vuoksi. Myös erilaiset hormonihoidot alkoivat tulla tunnetuiksi seksuaalisissa toimintahäiriöissä. Erilaisten emätinkipujen hoitoon otettiin käyttöön laajentavia kirurgisia toimenpiteitä sekä laajentimia.
Sigrid Oulasmaa

Sigrid Elviira Oulasmaa (o.s. Salovaara, sukunimi vuoteen 1932 Söderberg; 13. lokakuuta 1898 Humppila − 2. elokuuta 1963 Kiuruvesi) oli suomalainen kotirouva ja Suomen pienviljelijäin puolueen kansanedustaja 1930-luvulla.
Oulasmaan vanhemmat olivat nahkuri Zefanias Salovaara ja Hulda Aleksandra Cederblad. Hän kävi keskikoulun ja mentyään naimisiin 1920 rautatievirkamies Oskari Ossian Söderbergin (sukunimi vuodesta 1932 Oulasmaa) kanssa asui sitten Ypäjällä 1920–1931, Valtimolla 1931–1960 ja Kiuruvedellä vuodesta 1960.
Oulasmaa oli kansanedustajana 1933–1936 edustaen Kuopion läänin itäistä vaalipiiriä.
1207

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Liverpoolille ja Leedsille myönnettiin kaupunginoikeudet
Syntyneitä

7. heinäkuuta – Elisabet Pyhä, unkarilainen prinsessa ja pyhimys (k. 1231)
1. lokakuuta – Henrik III Englannin kuningas (k. 1272)
Jalal ad-Din Muhammad Balkhi-Rumi, persialainen runoilija ja teologi (k. 1273)
Kuolleita

3. lokakuuta – Xin Qiji (s. 1140)
Boniface de Montferrat, neljännen ristiretken johtaja
Sergio Toppi

Englantilainen siirtomaasotilas (Sergio Toppi).
Sergio Toppi (11. lokakuuta 1932 Milano, Italia – 21. elokuuta 2012 Milano, Italia) oli italialainen kuvittaja ja sarjakuvataiteilija.
Toppi aloitti kuvittajana ja piirsi eri tyyleillä toimeksiantojen mukaan. Hänen omia, yleensä lyhyitä tarinoitaan julkaistiin italialaisissa ja ranskalaisissa sarjakuvalehdissä.
Toppin tuotannosta on ilmestynyt suomeksi Jack Londonin kertomuksiin perustuva Erämaatarinoita. Lehtimiehet julkaisi sen vuonna 1979 Maailman parhaita nuorisokirjoja sarjakuvina -sarjan kahdeksantenatoista osana. Vuonna 1981 ilmestyneessä Otavan kustantamassa Historian suuret seikkailut -sarjan kuudennessa osassa oleva Pizarro: Andien sydämessä on myös Toppin kuvittama.
Sergio Vento

Sergio Vento (s. 30. toukokuuta 1938) on italialainen diplomaatti.
Vento sai maisterinarvon politiikan tutkimuksessa Rooman yliopistosta. Hän aloitti diplomaattiuransa vuonna 1963. Vento toimi Italian suurlähettiläänä Jugoslaviassa vuosina 1989–1992 ja sitten vuoteen 1995 Italian pääministerin diplomaattisena neuvonantajana. Marraskuusta 1995 hän toimi Italian suurlähettiläänä Ranskassa, kunnes sai vuonna 1999 nimityksen Italian pysyväksi YK-edustajaksi. Vuonna 2003 tehtävään siirtyi Marcello Spatafora.
Sinimerietana

| Sinimerietana |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Vapaakiduskotilot Nudibranchia
Heimo::  Glaucidae
Suku::  Glaucus  Forster, 1777
Laji::  atlanticus
Kaksiosainen nimi
 Glaucus atlanticus  Forster, 1777 
Synonyymit
 Glaucus distichoicus 
Katso myös
   Sinimerietana Wikispeciesissä   Sinimerietana Commonsissa 
Infobox OKVirheellinen NIMI-arvo: 
Sinimerietana (Glaucus atlanticus) on kotilolaji, jota tavataan valtamerissä trooppisella vyöhykkeellä. Sinimerietana on väriltään hopeansininen, ja se voi kasvaa 6 senttiä pitkäksi. Se käyttää ravinnokseen pääasiassa polyyppieläimiä, mutta lajin keskuudessa esiintyy myös kannibalismia.